钦定古今图书集成/历象汇编/岁功典/第072卷 > 念奴娇〈己卯中秋和韵〉 张元干
## 钦定古今图书集成/历象汇编/岁功典/第072卷 > 念奴娇〈己卯中秋和韵〉 张元干

垂虹望极，埽太虚纤翳，明河翻雪。一碧天光波万顷，
涌出广寒宫阙。好事浮家，不辞百里，俱载如花颊。琴
高双鲤，鼎来同醉孤绝。　浩荡今夕风烟，人间天上，
别似寻常月。陶冶三高千古恨，赏我中秋清节。八十
仙翁，雅宜图画，写取横江楫。平生奇观，梦回犹竦毛
发。